जीन्स आज के समय में देश के हर हिस्से में आसानी से मिल जाता है. बड़ी बड़ी ब्रांडेड कंपनियों के अलावा देश की लोकल कंपनीयां भी अब जीन्स की कम रेंज लेकर बाजार में मौजूद है. कई विदेशी कंपनियां अब भारत में ही इस उत्पाद का निर्माण करती है. पतंजलि की स्वदेशी जीन्स को भारतीय बाजार में, पहले से सफल कंपनियों के साथ कड़ा मुकाबला करना होगा. खाने की चीज में बाबा रामदेव शुद्धता की बात बोल कर, भारतियों को पतंजलि उपयोग करने के लिए प्रोत्साहित करते थे. लेकिन अब इस स्वदेशी जीन्स में कोई शुद्धता वाली तो बात है नहीं. अगर ग्राहक को कम कीमत पतंजलि से अच्छा विकल्प मिलेगा तो वे स्वदेशी जीन्स की ओर ध्यान भी नहीं देंगें. ये बात का ध्यान तो बाबा रामदेव को भी होगा, इसका मतलब वो ये जानते हुए कि उनके स्वदेशी जीन्स को भारतीय बाजार में कड़ा मुकाबला देखना होगा, वे फिर भी इसे ला रहे है. इस बात से तो यही समझ आता है कि बाबा जी स्वदेशी बात से अलग अपनी कंपनी पतंजलि को देश में बढ़ाना चाहते है.